CELEX: 62009TA0023
Language: hu
Date: 2010-10-26 00:00:00
Title: T-23/09. sz. ügy: A Törvényszék 2010. október 26-i ítélete — CNOP és CCG kontra Bizottság (Verseny — Közigazgatási eljárás — Vizsgálatot elrendelő határozat — Az 1/2003/EK rendelet 20. cikkének (4) bekezdése — A címzett jogi személyiségének hiánya — Indokolási kötelezettség — A vállalkozásnak és a vállalkozások társulásának a fogalma)

18.12.2010   
            
            
               HU
            
            
               Az Európai Unió Hivatalos Lapja
            
            
               C 346/40
            
         A Törvényszék 2010. október 26-i ítélete — CNOP és CCG kontra Bizottság
   (T-23/09. sz. ügy) (1)
   
   (Verseny - Közigazgatási eljárás - Vizsgálatot elrendelő határozat - Az 1/2003/EK rendelet 20. cikkének (4) bekezdése - A címzett jogi személyiségének hiánya - Indokolási kötelezettség - A vállalkozásnak és a vállalkozások társulásának a fogalma)
   2010/C 346/78
   Az eljárás nyelve: francia
   
      Felek
   
   
      Felperesek: Conseil national de l'Ordre des pharmaciens (CNOP) (Párizs, Franciaország); és Conseil central de la section G de l'Ordre national des pharmaciens (CCG) (Párizs) (képviselők: kezdetben Y. R. Guillou, H. Speyart van Woerden, T. Verstraeten és C. van Sasse van Ysselt, később Y. R.Guillou, L. Defalque és C. Robert ügyvédek)
   
      Alperes: Európai Bizottság (képviselők: A. Bouquet és É. Gippini Fournier meghatalmazottak)
   
      Az ügy tárgya
   
   A 2008. október 29-i C(2008) 6494 bizottság határozat megsemmisítése, amellyel a Bizottság a COMP/39510. sz. ügyben az [EK] 81. és [EK] 82. cikkben meghatározott versenyszabályok végrehajtásáról szóló, 2002. december 16-i 1/2003/EK tanácsi rendelet (HL 2003., L 1., 1. o.; magyar nyelvű különkiadás 8. fejezet, 2. kötet, 205. o.) 20. cikkének (4) bekezdése alapján elrendelte, hogy az Ordre national des pharmaciens (ONP), a CNOP és a CCG vizsgálatnak vessék alá magukat.
   
      Az ítélet rendelkező része
   
   
               1.
            
            
               A Törvényszék a keresetet elutasítja.
            
         
               2.
            
            
               A Törvényszék a Conseil national de l'Ordre des pharmaciens -t (CNOP) és a Conseil central de la section G de l'Ordre national des pharmaciens-t (CCG) kötelezi a költségek viselésére.
            
         
      (1)  HL C 55., 2009.3.7.